CELEX: 32001D0118
Language: el
Date: 2001-01-16 00:00:00
Title: 2001/118/ΕΚ: Απόφαση της Επιτροπής, της 16ης Ιανουαρίου 2001, για τροποποίηση της απόφασης 2000/532/ΕΚ όσον αφορά τον κατάλογο αποβλήτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 108]

Avis juridique important

|

32001D0118

2001/118/ΕΚ: Απόφαση της Επιτροπής, της 16ης Ιανουαρίου 2001, για τροποποίηση της απόφασης 2000/532/ΕΚ όσον αφορά τον κατάλογο αποβλήτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 108]  

Επίσημη Εφημερίδα αριθ. L 047 της 16/02/2001 σ. 0001 - 0031

Απόφαση της Επιτροπήςτης 16ης Ιανουαρίου 2001για τροποποίηση της απόφασης 2000/532/ΕΚ όσον αφορά τον κατάλογο αποβλήτων[κοινοποιηθείσα υπό τον αριθμό Ε(2001) 108](Κείμενο που παρουσιάζει ενδιαφέρον για τον ΕΟΧ)(2001/118/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων(1), όπως τροποποιήθηκε τελευταία από την απόφαση 96/350/ΕΚ(2) της Επιτροπής, και ιδίως το άρθρο 1 στοιχείο α),την οδηγία 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα(3), όπως τροποποιήθηκε από την οδηγία 94/31/ΕΚ(4), και ιδίως το άρθρο 1, παράγραφος 4 δεύτερο εδάφιο,Εκτιμώντας τα ακόλουθα:(1) Η απόφαση 2000/532/ΕΚ της Επιτροπής, της 3ης Μαΐου 2000, για την αντικατάσταση της απόφασης 94/3/ΕΚ για τη θέσπιση καταλόγου αποβλήτων σύμφωνα με το άρθρο 1 στοιχείο α) της οδηγίας 75/442/ΕΟΚ του Συμβουλίου περί των στερεών αποβλήτων και την απόφαση 94/904/ΕΚ του Συμβουλίου για την κατάρτιση καταλόγου επικίνδυνων αποβλήτων σύμφωνα με το άρθρο 1 παράγραφος 4 της οδηγίας 91/689/ΕΟΚ του Συμβουλίου για τα επικίνδυνα απόβλητα(5), πρέπει να τροποποιηθεί βάσει των γνωστοποιήσεων των κρατών μελών, δυνάμει του άρθρου 1 παράγραφος 4 δεύτερο εδάφιο της οδηγίας 91/689/ΕΟΚ.(2) Τα μέτρα που προβλέπονται στην απόφαση αυτή είναι σύμφωνα με τη γνώμη της επιτροπής που συγκροτείται δυνάμει του άρθρου 18 της οδηγίας 75/442/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2000/532/ΕΚ τροποποιείται ως εξής:1. Το κείμενο του άρθρου 2 αντικαθίσταται από το ακόλουθο:"Άρθρο 2Απόβλητα τα οποία ταξινομούνται ως επικίνδυνα θεωρούνται ότι παρουσιάζουν μία ή περισσότερες από τις ιδιότητες που απαριθμούνται στο παράρτημα ΙΙΙ της οδηγίας 91/689/ΕΟΚ και, όσον αφορά τα σημεία H3 έως H8, H10(6) και H11 του εν λόγω παραρτήματος, μία ή περισσότερες από τις κατωτέρω ιδιότητες:- σημείο ανάφλεξης &lt;= 55 °C,- περιέχει μία ή περισσότερες ουσίες που ταξινομούνται(7), ως πολύ τοξικές σε ολική συγκέντρωση &gt;= 0,1 %- περιέχει μία ή περισσότερες ουσίες που ταξινομούνται ως τοξικές σε ολική συγκέντρωση &gt;= 3 %,- περιέχει μία ή περισσότερες ουσίες που ταξινομούνται ως επιβλαβείς σε ολική συγκέντρωση &gt;= 25 %,- περιέχει μία ή περισσότερες διαβρωτικές ουσίες που ταξινομούνται ως R35 σε ολική συγκέντρωση &gt;= 1 %,- περιέχει μία ή περισσότερες διαβρωτικές ουσίες που ταξινομούνται ως R34 σε ολική συγκέντρωση &gt;= 5 %,- περιέχει μία ή περισσότερες ερεθιστικές ουσίες που ταξινομούνται ως R41 σε ολική συγκέντρωση &gt;= 10 %,- περιέχει μία ή περισσότερες ερεθιστικές ουσίες που ταξινομούνται ως R36, R37, R38 σε ολική συγκέντρωση &gt;= 20 %,- περιέχει μία ουσία γνωστή ως καρκινογόνο κατηγορίας 1 ή 2 σε συγκέντρωση &gt;= 0,1 %,- περιέχει μία ουσία γνωστή ως καρκινογόνο κατηγορίας 3 σε συγκέντρωση &gt;= 1 %- περιέχει μία ουσία τοξική στην αναπαραγωγή κατηγορίας 1 ή 2 ταξινομημένη ως R60, R61 σε συγκέντρωση &gt;= 0,5 %,- περιέχει μία ουσία τοξική στην αναπαραγωγή κατηγορίας 3 που ταξινομείται ως R62, R63 σε συγκέντρωση &gt;= 5 %,- περιέχει μεταλλαξιογόνο ουσία κατηγορίας 1 ή 2 ταξινομημένη ως R46 σε συγκέντρωση &gt;= 0,1 %,- περιέχει μεταλλαξιογόνο ουσία κατηγορίας 3 ταξινομημένη ως R40 σε συγκέντρωση &gt;= 1 %."2. Το παράρτημα αντικαθίσταται από το κείμενο του παραρτήματος της παρούσας απόφασης.Άρθρο 2Η παρούσα απόφαση τίθεται σε ισχύ από 1ης Ιανουαρίου 2002.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 16 Ιανουαρίου 2001.Για την ΕπιτροπήMargot WallströmΜέλος της Επιτροπής(1) ΕΕ L 78 της 26.3.1991, σ. 32.(2) ΕΕ L 135 της 6.6.1996, σ. 32.(3) ΕΕ L 377 της 31.12.1991, σ. 20.(4) ΕΕ L 168 της 2.7.1994, σ. 28.(5) ΕΕ L 226 της 6.9.2000, σ. 3.(6) Στην οδηγία 92/32/ΕΟΚ του Συμβουλίου που τροποποιεί για έβδομη φορά την οδηγία 67/548/ΕΟΚ, εισάγεται ο όρος 'τοξικό στην αναπαραγωγή'. Ο όρος 'τεραταγόνο' αντικαθίσταται από ισοδύναμο όρο 'τοξικό στην αναπαραγωγή'. Ο όρος αυτός θεωρείται ότι ευθυγραμμίζεται με την ιδιότητα H10 του παραρτήματος ΙΙΙ της οδηγίας 91/689/ΕΟΚ.(7) Η ταξινόμηση, καθώς και οι αριθμοί R αναφέρονται στην οδηγία 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικινδύνων ουσιών (ΕΕ L 196 της 16.8.1967, σ. 1) και στις επακόλουθες τροποποιήσεις. Τα όρια συγκέντρωσης αναφέρονται σε εκείνα που προβλέπονται στην οδηγία 88/379/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων (ΕΕ L 187 της 16.7.1988, σ. 14) και στις επακόλουθες τροποποιήσεις της.ΠΑΡΑΡΤΗΜΑ"ΠΑΡΑΡΤΗΜΑΚατάλογος αποβλήτων σύμφωνα με το άρθρο 1 στοιχείο α) της οδηγίας 75/442/ΕΟΚ του Συμβουλίου περί των στερεών αποβλήτων και το άρθρο 1 παράγραφος 4 της οδηγίας 91/689/ΕΟΚ του Συμβουλίου για τα επικίνδυνα απόβληταΕισαγωγή1. Ο παρών κατάλογος αποτελεί εναρμονισμένο κατάλογο αποβλήτων. Αναθεωρείται σε τακτά χρονικά διαστήματα, βάσει νέων γνώσεων, και ιδίως ερευνητικών αποτελεσμάτων και εάν χρειαστεί αναθεωρείται σύμφωνα με το άρθρο 18 της οδηγίας 75/442/ΕΟΚ. Ωστόσο, η καταχώρηση ενός υλικού στον κατάλογο δεν σημαίνει κατ' ανάγκη ότι το υλικό αυτό είναι πάντοτε απόβλητο. Η καταχώρηση είναι έγκυρη μόνον εφόσον ανταποκρίνεται στον ορισμό του αποβλήτου σύμφωνα με το άρθρο 1 στοιχείο α) της οδηγίας 75/442/ΕΟΚ.2. Τα απόβλητα που περιλαμβάνονται στον κατάλογο διέπονται από τις διατάξεις της οδηγίας 75/442/ΕΟΚ εκτός εάν εφαρμόζεται το άρθρο 2 παράγραφος 1 στοιχείο β) της παρούσας οδηγίας.3. Οι διάφορες κατηγορίες αποβλήτων του καταλόγου προσδιορίζονται πλήρως με τον εξαψήφιο κωδικό για το απόβλητο και τους αντίστοιχους διψήφιους και τετραψήφιους κωδικούς για τους τίτλους των κεφαλαίων. Αυτό συνεπάγεται ότι ο προσδιορισμός ενός αποβλήτου στον κατάλογο περιλαμβάνει τα ακόλουθα στάδια:3.1. Προσδιορισμός της πηγής που παράγεται το απόβλητο στα κεφάλαια 01 έως 12 ή 17 έως 20 και προσδιορισμός του αντίστοιχου εξαψήφιου κωδικού για το απόβλητο (εξαιρουμένων των κωδικών των εν λόγω κεφαλαίων που λήγουν σε 99). Σημειώνεται ότι μία συγκεκριμένη εγκατάσταση μπορεί να πρέπει να ταξινομήσει τις δραστηριότητές της σε διάφορα κεφάλαια. Για παράδειγμα ένα εργοστάσιο κατασκευής αυτοκινήτων μπορεί να ταξινομήσει τα απόβλητα στο κεφάλαιο 12 (απόβλητα από τη μορφοποίηση και την επιφανειακή επεξεργασία μετάλλων), στο κεφάλαιο 11 (ανόργανα απόβλητα με μέταλλα από την επεξεργασία και την επικάλυψη μετάλλων) και στο κεφάλαιο 08 (απόβλητα από τη χρήση επικαλύψεων), ανάλογα με τα διάφορα στάδια της διαδικασίας. Σημείωση: ιδιαιτέρως τα συλλεγόμενα απόβλητα συσκευασίας (περιλαμβανομένων μειγμάτων διαφόρων υλικών συσκευασίας) ταξινομούνται στο κεφάλαιο 15 01 και όχι στο κεφάλαιο 20 01.3.2. Εάν δεν μπορεί να ευρεθεί κατάλληλος κωδικός στα κεφάλαια 01 έως 12 ή 17 έως 20, για τον προσδιορισμό του αποβλήτου πρέπει να εξεταστούν τα κεφάλαια 13, 14 και 15.3.3. Εάν δεν αντιστοιχεί κανένας από αυτούς τους κωδικούς αποβλήτων, ο προσδιορισμός πρέπει να γίνει σύμφωνα με το κεφάλαιο 16.3.4. Εάν το απόβλητο δεν εμπίπτει ούτε στο κεφάλαιο 16, πρέπει να χρησιμοποιείται ο κωδικός 99 (απόβλητα που δεν προσδιορίζονται αλλιώς) στο τμήμα του καταλόγου που αντιστοιχεί στη δραστηριότητα η οποία έχει προσδιοριστεί στο πρώτο στάδιο.4. Τα απόβλητα που περιλαμβάνονται στον κατάλογο και επισημαίνονται με αστερίσκο (*) είναι επικίνδυνα απόβλητα σύμφωνα με την οδηγία 91/689/ΕΟΚ για τα επικίνδυνα απόβλητα και υπόκεινται στις διατάξεις της εν λόγω οδηγίας εκτός εάν ισχύει το άρθρο 1, παράγραφος 5 της εν λόγω οδηγίας.5. Για τους σκοπούς της παρούσας απόφασης, ως "επικίνδυνη ουσία" νοείται κάθε ουσία που ταξινομείται ή πρόκειται να ταξινομηθεί ως επικίνδυνη σύμφωνα με την οδηγία 67/548/ΕΟΚ και τις μετέπειτα τροποποιήσεις της· ως "βαρύ μέταλλο" νοείται κάθε ένωση αντιμονίου, αρσενικού, καδμίου, χρωμίου (εξασθενούς), χαλκού, μολύβδου, υδραργύρου, σεληνίου, τελλουρίου, θαλλίου και κασσιτέρου, συμπεριλαμβανομένων των μετάλλων αυτών στη μεταλλική μορφή, εφόσον χαρακτηρίζονται ως επικίνδυνες ουσίες.6. Εάν ένα απόβλητο χαρακτηρίζεται ως επικίνδυνο βάσει γενικής ή ειδικής αντιστοιχίας με επικίνδυνες ουσίες, το απόβλητο αυτό είναι επικίνδυνο μόνον εάν αυτές οι ουσίες είναι παρούσες σε συγκεντρώσεις (π.χ. ποσοστό επί τοις εκατό κατά βάρος) που είναι αρκετές ώστε το απόβλητο να εκδηλώσει μία από τις ιδιότητες που περιλαμβάνονται στο παράρτημα ΙΙΙ της οδηγίας 91/689/ΕΟΚ. Όσον αφορά τα σημεία H3 έως H8, H10 και H11, εφαρμόζεται το άρθρο 2 της εν λόγω απόφασης. Για τα χαρακτηριστικά H2, H9 και H12 έως H14, το άρθρο 2 της παρούσας απόφασης δεν προβλέπει προδιαγραφές προς το παρόν.7. Σύμφωνα με την οδηγία 99/45, η οποία στο προίμοιο της αναφέρει ότι η περίπτωση των κραμάτων θεωρείται ότι χρειάζεται περαιτέρω εξέταση, λόγω του ότι τα χαρακτηριστικά των κραμάτων είναι τέτοια ώστε μπορεί να μην είναι δυνατόν να καθοριστούν με ακρίβεια οι ιδιότητές τους, χρησιμοποιώντας τις προς το παρόν διαθέσιμες συμβατικές μεθόδους, οι διατάξεις του άρθρου 2 δεν ισχύουν σε καθαρά κράματα μετάλλων (τα οποία δεν έχουν μολυνθεί από επικίνδυνες ουσίες). Αυτό θα εξακολουθήσει να ισχύει εν αναμονή περαιτέρω εργασιών, τις οποίες η Επιτροπή και τα κράτη μέλη έχουν δεσμευθεί να αναλάβουν επί της συγκεκριμένης προσέγγισης της ταξινόμησης των κραμάτων. Τα απόβλητα υλικά, τα οποία απαριθμίζονται ειδικά στον κατάλογο αυτό, παραμένουν ταξινομημένα όπως έχουν προς το παρόν.8. Χρησιμοποιήθηκαν οι ακόλουθοι κανόνες αριθμοδότησης για τα στοιχεία του καταλόγου: για τα απόβλητα που δεν υπέστησαν αλλαγή χρησιμοποιήθηκαν οι κωδικοί της αποφάσεως 94/3/ΕΚ. Οι κωδικοί για τα απόβλητα που υπέστησαν αλλαγή απαλείφθηκαν και δεν χρησιμοποιούνται, προκειμένου να μην δημιουργηθεί σύγχυση όταν αρχίσει η εφαρμογή του νέου καταλόγου. Στα απόβλητα τα οποία προσετέθησαν, αποδόθηκε κωδικός ο οποίος δεν είχε χρησιμοποιηθεί στην απόφαση 94/3/ΕΚ της Επιτροπής και στην απόφαση 2000/532/ΕΚ της Επιτροπής.ΕΥΡΕΤΗΡΙΟΚεφάλαια του καταλόγου>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>"